# Almindelig Hestetunge

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig Hestetunge | ?

Almindelig Hestetunge (Mertensia maritima).
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Lamiales (Læbeblomst-ordenen)
Familie: | Boraginaceae (Rublad-familien)
Slægt: | Mertensia (Hestetunge)
Art: | Mertensia maritima

Almindelig Hestetunge (Mertensia maritima) er en staude med en nedliggende, stærkt forgrenet vækst. Stænglerne er glatte og først blågrønne, men snart efter rødligt anløbne. De laveste blade har vingede bladstilke, men i øvrigt er bladene ægforme og tilspidsede, næsten sukkulente og helrandede. Over- og undersider er hårløse (usædvanligt i denne familie!) og blågrønne. Blomstringen sker i juni-juli, hvor man ser de krukkeformede, blå blomster sidde samlet i endestillede svikler. De trekantede delfrugter er glatte og oppustede.

Ikke-synlige træk

Rodnettet består af mange, kraftige og dybtgående hovedrødder.

Højde x bredde

0,25 x 0,40 m (25 x 40 cm/år).

Hjemsted

Arten er udbredt i Nordeuropa og Nordamerika, hvor den findes på stenede eller grusede strande. I Danmark er den fredet og meget sjælden. I givet fald findes den på grusede strande i Nordjylland, hvor den lever sammen med bl.a. Gåse-Potentil, Sodaurt, Strand-Mandstro, Strand-Mælde og Vej-Pileurt.

Hentet fra "http://da.wikipedia.org../../../a/l/m/Almindelig_Hestetunge_9c52.html"

Kategorier: Taksonomisk beskrevet | Stauder | Blå blomster

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg